stanford-oval/wikipedia huggingface dataset:
Trastevere

| Trastevere |
| --- | --- |
 Leijonan pää on Trasteveren tunnus.
 Kaupungin kartta, jossa Trastevere korostettuna.  Rooman rionet
Kaupunki:  Rooma
Suuralue:  Municipio Roma I
Koordinaatit:  41°53′28.19″N, 12°28′5.05″E
Kaupunginosa nro:  R. XIII
Pinta-ala:  1,8008 km² 
Väkiluku:  23 311 (31.12.2013)
Väestötiheys:  12 945 as./km²
Lähialueet:  Portuense Gianicolense Aurelio Borgo
Trastevere on Rooman kolmastoista rione, jota ympäröivät lännessä ja etelässä Gianicolon muuri, pohjoisessa Borgo ja idässä Tiberjoki. Sen koko on noin 180 hehtaaria, väkiluku 23 300 ja väestötiheys 12 900 asukasta neliökilometrillä (2013) – se on suurikokoisin Rooman rioneista. Seitsemän siltaa yhdistää Trasteveren Tiberin itärantaan. Kaupunginosassa ei ole merkittäviä antiikinaikaisia rakennuksia tai muistomerkkejä, koska Rooman valtakunnan aikoihin siellä asui enimmäkseen ulkomaalaisia. Nykyään sen asukkaat pitävät itseään aidoimpina roomalaisina.
Trasteveren vehreää pohjoisosaa hallitsee Gianicolon kukkula, jonka laelta avautuu esteetön näköala Tiberin itärannalle. Kukkula tunnetaan muun muassa keskiaikaisesta Sant’Onofrio al Gianicolon luostarikirkosta, Fontana dell’Acqua Paolan suuresta suihkulähteestä ja Giuseppe Garibaldin muistomerkistä. Sen laella sijaitsee myös Suomen valtion omistama renessanssihuvila Villa Lante, jossa toimii Suomen Rooman-instituutti. Gianicolon ja Tiberin välissä on noin kilometrin pituinen Via della Lungara, jonka varrella sijaitsevista rakennuksista merkittävimpiä ovat Regina Coelin vankila, Farnesen ruhtinassuvun ylellinen huvila Villa Farnesina ja taidemuseona toimiva Palazzo Corsini.
Gianicolon eteläpuolella Trastevere on katukuvaltaan muuta Roomaa ränsistyneempi mutta samalla hyvin maalauksellinen lukemattomine pikkukujineen, kahviloineen ja ravintoloineen. Alueen keskipiste on hienoista mosaiikeistaan kuuluisa Santa Maria in Trastevere, joka on yksi Rooman vanhimmista kirkoista. Viale Trasteveren ja Tiberjoen väliin jäävä alue on muuta Trastevereä hiljaisempi ja siellä on säilynyt paljon keskiaikaisia rakennuksia. Santa Cecilia in Trasteveren kirkko on kuuluisa Arnolfo di Cambion ciborium-alttarista ja Stefano Madernon veistämästä Pyhän Cecilian patsaasta. Hieman etelämpänä sijaitseva San Francesco a Ripa tunnetaan puolestaan Berninin veistämästä Ludovica Albertonin patsaasta.
Rajat

Trasteveren rajat suhteessa naapurikaupunginosiin ovat seuraavat:
Portuense: Tiberjoki → Gianicolon muuri (Piazzale Portuense)
Gianicolense: Gianicolon muuri (Viale delle Mura Portuensi → Viale Aurelio Saffi → Viale delle Mura Gianicolensi)
Aurelio: Gianicolon muuri (Viale delle Mura Aurelie)
Borgo: Galleria Principe Amedeo di Savoia → Piazza della Rovere → Tiberjoki
Näkymä Trasteveren pohjoisosiin.
Villa Lante
Fontana dell’Acqua Paola
Santa Maria in Trastevere
Piazza di San Calisto
Santa Cecilia in Trastevere
Aiheesta muualla

Kuvia tai muita tiedostoja aiheesta Trastevere Wikimedia Commonsissa
Rooman rionet
Terminator – Pelastus

| Terminator – Pelastus> Terminator Salvation |
| --- | --- |
 Blu-ray-julkaisun kansikuva
Ohjaaja:  McG
Käsikirjoittaja:   John Brancato  Michael Ferris  Jonathan Nolan (tunnustamaton)  Paul Haggis (tunnustamaton) 
Tuottaja:   Derek Anderson  Moritz Borman  Victor Kubicek  Jeffrey Silver 
Säveltäjä:   Danny Elfman  Brad Fiedel (teema) 
Kuvaaja:  Shane Hurlbut
Leikkaaja:  Conrad Buff
Pukusuunnittelija:  Mike Wilkinson
Erikoistehosteet:  Stan Winston
Pääosat:   Christian Bale  Sam Worthington  Anton Yelchin  Moon Bloodgood  Bryce Dallas Howard  Common  Michael Ironside  Helena Bonham Carter 
Valmistustiedot
Valmistusmaa:  Yhdysvallat
Tuotantoyhtiö:   The Halcyon Company  Wonderland Sound and Vision 
Levittäjä:  InterCom Netflix
Ensi-ilta:  14. toukokuuta 2009 (Yhdysvallat)  3. kesäkuuta 2009 (Suomi)
Kesto:  115 minuuttia
Alkuperäiskieli:  englanti
Budjetti:  200 miljoonaa dollaria
Tuotto:  371 miljoonaa dollaria
Edeltäjä:  Terminator 3: Koneiden kapina
Seuraaja:  Terminator: Genisys
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Terminator – Pelastus (engl. Terminator Salvation) on vuonna 2009 julkaistu yhdysvaltalainen tieteiselokuva, jonka on käsikirjoittanut John Brancato ja Michael Ferris ja ohjannut McG. Pääosissa ovat Christian Bale, joka esittää tulevaisuuden vastarinnan johtajaa John Connoria, sekä Sam Worthington, joka esittää kyborgi Marcus Wrightia. Muissa rooleissa esiintyvät muun muassa Anton Yelchin, Moon Bloodgood, Bryce Dallas Howard, Common, Michael Ironside ja Helena Bonham Carter.
Elokuva on neljäs osa Terminator-elokuvien sarjassa. Pelastus on elokuvasarjan ainoa osa, jossa ei ole mukana Terminator-hahmon esittäjää Arnold Schwarzeneggeriä. Hahmo kuitenkin esiintyy elokuvassa lyhyesti digitaalisesti luotuna. Schwarzenegger oli Kalifornian kuvernöörinä vuosina 2003–2011, eikä pitänyt soveliaana tehdä näyttelijän työtä tuolloin.
Elokuvan ensi-ilta oli Yhdysvalloissa 21. toukokuuta ja Euroopassa 3. kesäkuuta 2009.
Juoni

Warner Bros. julkaisi seuraavan juonikuvauksen touko-kesäkuussa 2008. Elokuva sijoittuu maailmanlopun jälkeiseen aikaan vuoteen 2018, jolloin koneet hallitsevat maailmaa. John Connor (Christian Bale) on mies, jonka kohtalo on johtaa ihmiskunnan vastarintaliikettä taistelussa Skynetiä ja sen terminaattoreita vastaan.
Tulevaisuus, johon Connor on kasvatettu uskomaan, muuttuu, kun maisemiin ilmestyy Marcus Wright (Sam Worthington), muukalainen jonka viimeinen muisto liittyy kuolemantuomioon. Connorin on selvitettävä, onko Marcus lähetetty tulevaisuudesta vai pelastettu menneisyydestä vai kenties pelastettu menneisyydessä jotta häntä ei lähetettäisi tulevaisuuteen. Skynetin valmistellessa viimeistä tuhon aaltoa Connor ja Marcus lähtevät matkalle, jossa heille selviää totuus salaisuudesta ihmiskuntaa kohtaavan tuhon aikana.
Roolit

| 0 | 1 | 2 |
| --- | --- | --- |
|  Christian Bale  | … |  John Connor   |
|  Anton Yelchin  | … |  Kyle Reese   |
|  Sam Worthington  | … |  Marcus Wright  |
|  Bryce Dallas Howard  | … |  Kate Connor, Johnin vaimo   |
|  Moon Bloodgood  | … |  Blair Williams   |
|  Common  | … |  Barnes   |
|  Helena Bonham Carter  | … |  Serena Kogan   |
|  Roland Kickinger  | … |  T-800   |
Tuotanto

Elokuvan kuvaukset alkoivat 5. toukokuuta 2008 Albuquerquessä New Mexicossa. Aiemmassa kolmessakin osassa mukana ollut Stan Winston vastasi myös Pelastuksen erikoistehosteista.
Soundtrack

Vuonna 2009 julkaistiin Terminator Salvation Original Soundtrack -albumi Reprise Recordsin kautta.
| Terminator: Salvation (Original Soundtrack) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Alkuperäinen artisti | Kesto |  |  |  |  |  |
| 1. | Opening |  |  | 6.01 |  |  |  |  |  |
| 2. | All Is Lost |  |  | 2.45 |  |  |  |  |  |
| 3. | Broadcast |  |  | 3.19 |  |  |  |  |  |
| 4. | The Harvester Returns |  |  | 2.45 |  |  |  |  |  |
| 5. | Fireside |  |  | 1.31 |  |  |  |  |  |
| 6. | No Plan |  |  | 1.43 |  |  |  |  |  |
| 7. | Reveal / The Escape |  |  | 7.44 |  |  |  |  |  |
| 8. | Hydrobot Attack |  |  | 1.49 |  |  |  |  |  |
| 9. | Farewell |  |  | 1.40 |  |  |  |  |  |
| 10. | Marcus Enters Skynet |  |  | 3.23 |  |  |  |  |  |
| 11. | A Solution |  |  | 1.44 |  |  |  |  |  |
| 12. | Serena |  |  | 2.28 |  |  |  |  |  |
| 13. | Final Confrontation |  |  | 4.14 |  |  |  |  |  |
| 14. | Salvation |  |  | 3.07 |  |  |  |  |  |
| 15. | Rooster | Jerry Cantrell | Alice in Chains | 6.14 |  |  |  |  |  |
|  |  |  |  | 50.27 |  |  |  |  |  |
Arvioita

Turun Sanomien Päivi Valotien mielestä Terminator – Pelastus on edeltäjänsä Terminator 3 – Koneiden kapinan (2003) tapaan ”aivan joutavaa jatkoa” 25 vuotta aiemmin alkaneeseen elokuvasarjaan, kun ensimmäinen jatko-osa Terminator 2 – Tuomion päivä oli vielä hyvä. Hänestä Christian Balen kyvyt menevät hukkaan konsolipelimäisessä, näyttävässä mutta hengettömässä räiskimiselokuvassa, josta puuttuu täysin kahden ensimmäisen osan eettinen pohdiskelu.
Aiheesta muualla

Kuvia tai muita tiedostoja aiheesta Terminator – Pelastus Wikimedia Commonsissa
| --- | --- |
Elokuvat:   Terminator – tuhoaja  Terminator 2 – Tuomion päivä  Terminator 3: Koneiden kapina  Terminator – Pelastus  Terminator Genisys  Terminator: Dark Fate 
Televisio:   Terminator: Sarah Connorin aikakirjat 
Sarjakuvat:   RoboCop vs. The Terminator 
Hahmot:   Terminator  Skynet  T-1000  John Connor
Totální nasazení

| Totální nasazení |
| --- | --- |


Tiedot
Toiminnassa:  1990-1991–
Tyylilaji:  punk rock hard rock, hardcore punk, ska punk
Kotipaikka:  Slaný, Tšekki
Laulukieli:  tšekki englanti
Jäsenet:  Svatopluk Šváb, laulu, basso   Petr Žák, rummut   Pavel Pešata, kitara, taustalaulu  
Entiset jäsenet:  Pavel Pospíšil, rummut (1990-2008)  Jan Šulgan, laulu, kitara (2005-2008)  Michel Coolman, kitara (2003-2004)  Honza Orthober, kitara (1992-1994)  Martin Janda, kitara, laulu (1990-1992)  Karel Máša, kitara, taustalaulu (2014-2022) 
Aiheesta muualla
www.totaci.net
Totální nasazení (myös Totalni nasazeni) on tšekkiläinen Oi!Punk/Hardcore Punk -bändi. Bändi on perustettu vuonna 1990. Yhtyeen musiikista voi kuulla miten he ovat yhdistäneet vanhaa punkia ja jopa kansanlauluja. Uuden kokoopanon myötä, yhtyeen sanoitusten teemaksi ovat tulleet historialliset tapahtumat ja ajanjaksot, jotka ovat koetelleet entistä Tšekkoslovakiaa. Yhtye on myöskin tehnyt monia musiikkivideoita liittyen historiaan.
Historia

Yhtye aloitti punk-metal yhtyeenä Dehöt loppuvuodesta 1990. Syyskuussa 1991 he levyttivät demon nimeltä Wiktorovy ostatky. Demon jälkeen yhtyeestä erosi jäseniä ja perustettiin Totální nasazení. Yhtye ilmoitti heidän viimeiseksi albumiksi Krokodýl Ghandeen. Aikaisemmin yhtye ilmoitti lopettaneensa, mutta yhtye päätti kuitenkin jatkaa, joskin vajavaisella kokoonpanolla, johon liittyi kitaristi Karel Máša.
Diskografia

Wiktorovy ostatky (1991)
Dneska má svátek Marie (1992)
Bätmäni (1993)
Totální nasazení (1994)
Stínohry (1996)
Pocta době (1997)
…souhlasíš se vším? (1998)
Živáky (1999)
Spreyopithecus chaluhensis (2000)
Crabalaganja (2002)
Delta Force - Živák z Delty (2003)
Když mrvy na šichtu táhnou (2005)
Krokodýl Ghandee (2008)
Crazy Story (2011)
Oceloví Ptáci (2013)
Zbytečnákapela.cz (2014)
Kazoo or die! (2019)
Aiheesta muualla

Yhtyeen Kotisivut
Voikkaan kirkko

| Voikkaan kirkko |
| --- | --- |
 Voikkaan kirkko ja kellotapuli
Sijainti:  Kouvola
Koordinaatit:  60°56′35.0″N, 026°36′42.7″E
Seurakunta:  Kouvolan seurakuntayhtymän Kuusankosken seurakunta
Rakentamisvuosi:  1925
Suunnittelija:  Volmari Forsberg ja Veikko Larkas
Materiaali:  puu
Istumapaikkoja:  600
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Voikkaan kirkko on puukirkko Kouvolassa Voikkaan kaupunginosassa. Rakennus kuuluu Kouvolan seurakuntayhtymän Kuusankosken seurakunnan tiloihin. Kirkko on alun perin rakennettu rukoushuoneeksi vuonna 1925 Volmari Forsbergin suunnitelmien mukaan. Rakennus muutettiin rukoushuoneesta kirkoksi 1961 Veikko Larkaksen piirustusten mukaan.
Voikkaan kirkko talvella.
Kirkkosaliin mahtuu 600 henkeä. Kirkon siipirakennuksessa toimii seurakuntatalo. Veikko Larkas on suunnitellut kirkon alttarimosaiikin, jossa on risti pikkukaakelitaustalla. Kirkon erillinen kellotapuli valmistui 1959.
Totò

| Totò |
| --- | --- |
 Totò vuonna 1943.
Henkilötiedot
Koko nimi:  Antonio De Curtis
Syntynyt: 15. helmikuuta 1898 Napoli, Italia
Kuollut: 15. huhtikuuta 1967 (69 vuotta) Rooma, Italia
Ammatti:  näyttelijä
Näyttelijä
Aktiivisena:  1922–1967
Aiheesta muualla
www.associazioneantoniodecurtisinartetoto.com
IMDb 
Elonet
Totò, oikealta nimeltään lyhennettynä Antonio De Curtis (15. helmikuuta 1898 Napoli, Italia – 15. huhtikuuta 1967 Rooma, Italia) oli italialainen näyttelijä, joka tunnetaan erityisesti komediarooleistaan. Hän näytteli myös draamaelokuvissa ja teki musiikkia.
Perhe

Totò syntyi 1898 Napolin köyhien asuinalueella. Hän oli avioton lapsi ja sai sukunimekseen äitinsä tyttönimen Clementen. Markiisi Giuseppe de Curtis nai Totòn äidin vuonna 1921 ja tunnusti myöhemmin olevansa pojan isä. Isyys on kuitenkin epävarma, ja köyhissä oloissa aviottomana lapsena syntynyt Totò oli kiinnostunut aatelistitteleistä. Markiisi Francesco Maria Focas adoptoi Totòn vuonna 1933, ja markiisin kuoltua vuonna 1945 Totòlla oli hallussaan pitkä ja moniosainen aatelisnimi.
Ura

Totò ilmoittautui vuonna 1915 vapaaehtoisena ensimmäiseen maailmansotaan, mutta tuli katumapäälle ja ilmoittautui sairaaksi ja onnistui siten välttämään rintamalle joutumisen. Sodan jälkeen hän alkoi esiintyä pienissä napolilaisissa teattereissa. Hän muutti vuonna 1922 vanhempiensa mukana Roomaan, jossa hän jatkoi uraansa monissa teattereissa. Totò liittyi vuonna 1927 Achille Marescan teatteriseurueeseen, jonka primadonnana esiintyi kuuluisa Isa Bluette. Totòsta tuli teatterinjohtaja 1930-luvun alussa, ja hänen seurueensa esiintyi ympäri Italiaa. Ryhmä oli erittäin suosittu, ja se esitti erilaisia vaudeville- ja revyyesityksiä. Elokuvatuottaja Gustavo Lombardo houkutteli Totòn elokuva-alalle 1930-luvun puolivälin tienoilla, jolloin Totòsta oli jo tullut Italian suosituimpia teatterikoomikkoja.
Vaikka Totò olikin ollut teatterissa suosittu, hänen ensimmäiset elokuvansa, Fermo con le mani (1937) ja Animali pazzi (1939) eivät keränneet yleisöä. Ensimmäisten elokuvien vaisun vastaanoton takia hän pelasi teatteriin, jossa hän esiintyi lukuisissa suosituissa näytelmissä. Totòn elokuvaura käynnistyi kunnolla vasta toisen maailmansodan jälkeen, kun Mario Mattòlin ohjaama I due orfanelli (1947) keräsi teattereissa yllättävän hyvät lipputulot. Totòn työtahti I due orfanellin jälkeen oli 1950-luvulla hurja, ja parhaimmillaan hän saattoi esiintyä vuoden aikana seitsemässä elokuvassa. Vuonna 1963 ilmestynyt Il comandante oli jo Totòn sadas elokuva.
Monet Totòn elokuvista olivat kehnoja farsseja tai nopeasti tehtyjä elokuvaparodioita. Osassa niistä on myös laajempaa yhteiskuntakommentaaria, mutta erityisen tunnettu Totò on fyysisestä komediastaan. Totò osasi käyttää vartaloaan marionettimaisesti. Hän oli myös verbaalisesti lahjakas, ja monet hänen käyttämänsä sanonnat jäivät elämään. Vaikka Totò olikin elokuvayleisön mieleen, hän ei saanut suurempaa arvostusta kriitikoilta. Merkittävimmät tunnustukset olivat Nastro d’argento -palkinnot elokuvista Ikuisen kaupungin varas ja Haukat ja varpuset. Totòn suosio ei myöskään levinnyt Italian ulkopuolelle, ja hän on melko tuntematon muualla maailmassa.
Aiheesta muualla

Kuvia tai muita tiedostoja aiheesta Totò Wikimedia Commonsissa
Totò Internet Movie Databasessa. (englanniksi)
Totò Elonetissä.
Voikkaan Saalem-seurakunta

| Voikkaan Saalem-seurakunta |
| --- | --- |

Suuntautuminen:  helluntaiherätys
Kirkkokunta:  itsenäinen
Perustettu:  1923
Puheenjohtaja:  Petri Porkka
Pääkirkko:  Voikkaantie 22 45910 Voikkaa
Aiheesta muualla
Sivusto
Infobox OKNimi-testi OK: 
Voikkaan Saalem-seurakunta eli Voikkaan helluntaiseurakunta on vuonna 1923 perustettu kouvolalainen helluntaiseurakunta. Seurakunnan puheenjohtaja on Petri Porkka. Seurakunnan toimitilat sijaitsevat Voikkaan keskustassa Voiikaantiellä.
Seurakunnan toimintaan kuuluvat jumalanpalvelusten ja rukouskokousten lisäksi nuorten illat, teetupa, lähetyskahvio, pyhäkoulu sekä Israel-työ. Venäjän lähetystyö tapahtuu yhteistyössä Tuohikotin ja Hollolan helluntaiseurakuntien kanssa.
Varzy

Varzyn kylää
Varzy on kunta Nièvren departementissa Burgundin hallintoalueella Ranskassa. Kunnassa oli 1359 asukasta vuonna 2005. Varzyn pinta-ala on 41 neliökilometriä.
Historia

Ensimmäiset kirjalliset maininnat Varzystä ovat 400-luvulta, jolloin Auxerren piispa pyhä Germain luovutti kylän kirkon omistukseen.
Tsaarin kello

Tsaarin kello kuvattu 1800-luvulla.
Tsaarin kello (ven. Царь-колокол, Tsar-kolokol) on valtava, vaurioitunut pronssikello, joka on esillä Moskovan Kremlissä. Sen tilasi Venäjän keisarinna Anna, ja se valmistettiin vuosina 1733–1735. Kello painaa noin 202 tonnia, on 6,14 metriä korkea ja 6,6 metriä alareunan läpimitaltaan.
Kello valettiin 10 metriä syvässä maakuopassa paikan päällä. Se halkesi 1737 tulipalon yhteydessä, kun sen koristelutyöt vielä olivat kesken. Kellon reunasta lohkesi suuri pala, ja kello putosi väliaikaiselta telineeltään takaisin valukuoppaansa.
Vasta vuonna 1836 Tsaarin kello nostettiin kuopasta jalustalle, jolla se on edelleen suosittuna turistinähtävyytenä.
Kello fiktiossa

Elokuvaohjaaja Andrei Tarkovski käytti tsaarin kellon valamista ja vihkimistä aineksena elokuvassaan Andrei Rublev.
Moskovan Kreml
Uspenskin katedraali • Arkkienkelin katedraali • Neitsyt Marian Ilmestyskirkko • Kahdentoista apostolin kirkko • Lasaruksen ylösnousemuksen kirkko • Ihmeiden luostari • Kristuksen taivaaseenastumisen kirkko •  Iivana Suuren kellotorni • Tsaarin kello • Tsaarin kanuuna • Kremlin suuri palatsi • Fasettipalatsi • Teremnoi-palatsi • Kremlin kongressipalatsi • Senaatin palatsi • Kremlin arsenaali • Kremlin asehuone • Aarrekammio • Katedraaliaukio • Iivanan aukio • Kremlin muuri • Kremlin tornit • Kremlin nekropoli • Kremlin tähdet
Tsumanin metsän kansallispuisto

| --- | --- |
Sijainti:  Volynian alue, Ukraina
Lähin kaupunki:  Kivertsi
Pinta-ala:  344,6789 km²
| --- | --- |
Tyyppi:  Kansallispuisto 
Perustettu:  22.2.2010
Hallinto:  www.knpp.com.ua
muokkaa - muokkaa wikitekstiä - muokkaa Wikidataa
Tsumanin metsän kansallispuisto (ukr. Національний природний парк «Цуманська пуща», Natsionalnyi pryrodnyi park "Tsumanska puštša"), myös Kiverstsin kansallispuisto,  on kansallispuisto Ukrainan Volynian alueella. Vuonna 2010 perustetun kansallispuiston pinta-ala on 344,6789 neliökilometriä.
Kansallispuisto on saanut nimensä Tsumanin (Цумань) kaupunkityyppisen taajaman lähistöllä, erityisesti taajaman pohjoispuolella sijaitsevista vanhoista metsistä (puštša). Osa lähteistä tulkitsi, että ainakin alkuvuosinaan kansallispuisto oli olemassa ennenkaikkea paperilla. Nykyään puistohallinto toimii Kivertsin kaupungissa (ukr. Ківерці).
Kansallispuiston logossa esiintyy visentti.
Aiheesta muualla

Kuvia tai muita tiedostoja aiheesta Tsumanin metsän kansallispuisto Wikimedia Commonsissa
Kivertsivskyi natsionalnyi pryrodnyi park "Tsumanska Puštša" (ukrainaksi)
Natsionalni pryrodni parky (Useimpien Ukrainan kansallispuistojen sijaintikartta ja luettelo; luettelo avautuu valitsemalla vasemmalta alhaalta "Перелік національних природних парків") Pryrodno-zapovidnyi fond, pzf.land.kiev.ua. Viitattu 5.3.2023. (ukrainaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tsumanska Puscha National Nature Park
Käännös suomeksi
Vingrom

| Vingrom |
| --- | --- |

 Vingrom
 Koordinaatit: 61°02′39″N, 10°25′38″E 
Valtio:  Norja
Lääni:  Innlandet
Kunta:  Lillehammer
Pinta-ala:  
 – Maa:  0,6 km²
Väkiluku (2023):  741
 – Väestötiheys:  1 235 as./km²
Infobox OKVirheellinen NIMI-arvo: 
Vingrom on taajama Lillehammerin kunnassa Innlandetin läänissä Norjassa. Se sijaitsee Mjøsan länsirannalla noin yhdeksän kilometriä kaupungin keskustasta. Taajaman pinta-ala on 0,6 neliökilometriä ja asukasluku 741 vuonna 2023.
Vårt land

Vårt land tarkoittaa seuraavia asioita:
Vårt land, Maamme-laulun ruotsinkielinen nimi
Vårt Land‎, norjalainen sanomalehti
Vårt Land, Helsingissä vuosina 1897–1899 ilmestynyt sanomalehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vårt land”, voi hakea sivunnimihaulla, laajalla sivunnimihaulla tai tekstihaulla.
Varvára (Chalkidikí)

| Varvára Βαρβάρα |
| --- | --- |
 Varváran kylää.
 Varvára
 Koordinaatit: 40°34′10″N, 23°39′33″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Aristotélis
Hallinto:  
 – Asutustyyppi:  kylä
 – Kallikrates-koodi:  1302020201
Korkeus:  550 m
Väkiluku (2011):  538
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Varvára (kreik. Βαρβάρα) on Kreikan kylä, joka kuuluu hallinnollisesti Aristotéliin kuntaan, Chalkidikín alueyksikköön ja Keski-Makedonian alueeseen. Kylän väkiluku on 538 (vuonna 2011).
Varváran kylä sijaitsee Chalkidikín niemimaan koillisosassa noin 20 kilometriä koilliseen Arnaíasta, noin 40 kilometriä luoteeseen kuntakeskuksesta Ierissóksesta ja noin 53 kilometriä koilliseen alueyksikön keskuksesta Polýgyroksesta. Se on rakennettu noin 550 metrin korkeuteen merenpinnasta laskettuna. Kylä on ollut olemassa viimeistään 1300-luvulla, ja se on nimetty Pyhän Barbaran (Agía Varvára) mukaan. Varvára muodostaa myös laajemman kyläyhdyskunnan (Τοπική Κοινότητα Βαρβάρας, Topikí Koinótita Varváras), johon kuuluvat varsinaisen Varváran kylän lisäksi kylät Chrysí Aktí ja Kalývia Varváras sekä Kafkanáksen saari. Koko yhdyskunnan väkiluku on 631.
Aiemmin kylä kuului Arnaían kuntaan ja vuodesta 2011 lähtien Aristotéliin kunnan Arnaían kunnallisyksikköön.
Aiheesta muualla

Kuvia tai muita tiedostoja aiheesta Varvára Wikimedia Commonsissa
Vokaatio

Vokaatio (lat. vocatio, kutsu) tarkoittaa kristillisessä kirkossa hengellisen työn tekijän, erityisesti papin, kutsumusta työhönsä. Se voi ilmetä yhtäältä sisäisenä kutsumuksena (lat. vocatio interna), joka saa henkilön hakeutumaan hengelliseen työhön. Toisaalta kutsu voi olla ulkoinen (lat. vocatio externa) eli seurakunnan tai muun kirkollisen tahon esittämä kutsu papilliseen työtehtävään. Ulkoinen kutsu realisoituu pappisvihkimyksessä, jossa piispa kutsuu henkilön pappisvirkaan. Suomen evankelis-luterilaisessa kirkossa pappisvihkimys edellyttää seurakunnan, kristillisen järjestön tai muun  papin tehtäviin.
Viipurin taistelu

Viipurin taistelu voi viitata ainakin seuraaviin:
Viipurin pamaus (1495), vanhan vihan taistelu
Viipurin piiritys (1710), Suuren Pohjan sodan taistelu
Viipurin taistelu (1918), Suomen sisällissodan taistelu
Viipurin taistelu (1940), talvisodan taistelu
Viipurin taistelu (1941), jatkosodan hyökkäysvaiheen taistelu ja Porlammen suurmotti
Viipurin taistelu (1944), jatkosodan perääntymisvaiheen taistelu ja Viipurin menetys.
Viipurin taistelujen yhteydessä käydyt taistelut:
Viipurinlahden taistelu (tunnetaan myös nimellä Viipurin kujanjuoksu) Kustaa III:n sodan taistelu 1790
Naulasaaren taistelu, sisällissodan taistelu 1918
Viipurinlahden taistelu, talvisodan taistelu 1940
Talin taistelu, talvisodan taistelu 1940
Tienhaaran taistelu, jatkosodan taistelu 1944
Talin–Ihantalan taistelu, jatkosodan taistelu 1944
Viipurinlahden taistelu, jatkosodan taistelu 1944.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Viipurin taistelu”, voi hakea sivunnimihaulla, laajalla sivunnimihaulla tai tekstihaulla.
Thielle

| Thielle Zihl |
| --- | --- |
 Thielle virtaa Yverdon-les-Bains’n läpi.
Alkulähde:  Orbe, Vaud  46°44′15″N, 6°33′47″E
Laskupaikka:  Büren an der Aare, Bernin kantoni  → Aare  → Rein  47°8′49″N, 7°20′12″E
Maat:  Sveitsi
Alkulähteen korkeus:  435 m
Valuma-alue:  2 728 (Bieljärven yläpuolinen alue) km²
Thielle (ranskaa, saks. Zihl) on joki Luoteis-Sveitsissä. Se on Aaren sivujoki. Joki virtaa Vaud’n, Neuchâtelin ja Bernin kantonien alueella. Isoimmat paikkakunnat joen varrella ovat Yverdon-les-Bains, Nidau ja Biel/Bienne.
Thielle koostuu kolmesta osasta, jotka on lähes koko matkaltaan kanavoitu.
Yläjuoksu

Thielle saa alkunsa Talent- ja Orbejokien yhdistyessä Orben kunnan alueella Vaud’n kantonissa. Kanavoitu uoma kulkee yhdeksän kilometriä koilliseen ja laskee Yverdon-les-Bains’ssa Neuchâtelinjärveen.
Zihlkanal

Toinen osa Neuchâtelinjärvestä Bieljärveen on oikaistu ja muutettu 7-kilometriseksi kanavaksi (ransk.  Canal de la Thielle, saks. Zihlkanal). Alkuperäisestä uomasta on jäljellä lyhyt osuus. Kanava on veneily- ja rahti- ja risteilyliikenteen käytössä.
Zihlkanal on Neuchâtelin ja Bernin kantonien raja ja samalla myös kieliraja: kanavan länsipuolen kunnat La Tène, Cornaux, Cressier ja Le Landeron ovat ranskankielisiä, itäpuolen Gampelen ja Gals ovat saksankielisiä.